
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1775 

30 Ιουνίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Διεξαγωγή Γραπτών Εξετάσεων ΕΠΟΠ για Μονιμο¬ 
ποίηση. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 25336/24.06.2014 
απόφαση του Υπουργού Εσωτερικών που δημο- 


σιεύθηκε στο ΦΕΚ 1681/Β/24.06.2014. 2 

ΑΠΟΦΑΣΕΙ Σ 

Αριθμ. Φ.394/15/284681 Σ.1316 (1) 


Διεξαγωγή Γραπτών Εξετάσεων ΕΠΟΠ για 
Μονιμοποίηση. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 5 του Ν.2936/2001 «Επαγγελματίες Οπλί¬ 
τες και άλλες διατάξεις» (ΦΕΚ Α'166) όπως ισχύει, μετά 
την τροποποίηση του με το Ν. 3036/2002 (ΦΕΚ Α'171) 
και το Ν.3648/2008 (ΦΕΚ Α' 38). 

β. Το Ν.2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
Α'247). 

γ. Την Φ.416/205235/12.11.2001 αποφ. ΥΦΕΘΑ «Ρυθμί¬ 
σεις Θεμάτων Επαγγελματιών Οπλιτών» (ΦΕΚ Β' 1610), 
όπως ισχύει μετά την τροποποίησή της με τη Φ.424/35/ 
160822/Σ.2037/19.12.2007 αποφ. ΥΦΕΘΑ (ΦΕΚ Β' 2507). 

δ. Το άρθρο 90 του ΠΔ 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

ε. Το ΠΔ 113/2010 «Ανάληψη Υποχρεώσεων από τους 
Διατάκτες» (ΦΕΚ Α'194). 

στ. Την υπ’ αριθμ. Υ.48/9.7.2012 απόφαση Πρωθυπουρ¬ 
γού «Ανάθεση Αρμοδιοτήτων στον Αναπληρωτή Υπουρ¬ 
γό Οικονομικών Χρήστο Στάίκούρα (ΦΕΚ Β'2105). 

ζ. Την υπ’ αριθμ. Υ.304/1.7.2013 απόφαση Πρωθυπουρ¬ 
γού «Ανάθεση Αρμοδιοτήτων στην Αναπληρωτή Υπουρ¬ 
γό Εθνικής Άμυνας Φωτεινή Γεννηματά (ΦΕΚ Β'1635). 


η. Το γεγονός ότι από τις διατάξεις της απόφασης 
αυτής, προκαλείται σε βάρος του κρατικού Π/Υ δαπάνη 
ύψους 3.800 € περίπου, η οποία θα καλυφθεί από τις 
εγγεγραμμένες πιστώσεις στον Π/Υ του Γ ενικού Επιτε¬ 
λείου Στρατού (ΓΕΣ) (ΚΑΕ0711). 

θ. Το υπ’ αριθμ. 56/11 Απρ 14 πρακτικό της απόφασης 
του Ανωτάτου Στρατιωτικού Συμβουλίου. 

ι. Την από 19.6.2014 απόφαση Ανάληψης Υποχρέωσης 
του ΓΕΣ/ΔΕΚΠ, περί δέσμευσης της πίστωσης ύψους 
3.800€, για τις ανάγκες μετακίνησης των ΕΠΟΠ που θα 
συμμετάσχουν στις γραπτές εξετάσεις για τη μονιμο¬ 
ποίησή τους, έτους 2014, αποφασίζουμε: 

Άρθρο 1 

Ημερομηνία Διεξαγωγής των Εξετάσεων 
στο Στρατό Ξηράς 

1. Οι γραπτές εξετάσεις αξιολόγησης των ΕΠΟΠ, οι 
οποίοι επιθυμούν τη μονιμοποίηση τους, διεξάγονται 
πριν τη συμπλήρωση 7ετούς υπηρεσίας. 

2. Ημερομηνία διεξαγωγής των γραπτών εξετάσεων 
για μονιμοποίηση, για τους υπηρετούντες στο ΣΞ. ΕΠΟΠ, 
οι οποίοι κατετάγησαν την 03.10.2007 με την ΕΔΥΕΘΑ 
41/2007, ορίζεται η 10.7.2014. 

3. Σε περίπτωση απουσίας κάποιου ΕΠΟΠ από την 
αξιολόγηση, για λόγους ανωτέρας βίας ή για άλλους λό¬ 
γους, όπως αυτοί αναφέρονται στα εδάφια ε και στ του 
άρθρου 6, αυτός θα συμμετάσχει σε νέα αξιολόγηση, η 
οποία θα διεξαχθεί σε ημερομηνία που θα καθορισθεί 
με διαταγή του ΓΕΣ. 

Άρθρο 2 

Τόπος Διεξαγωγής 

1. Η αξιολόγηση των ΕΠΟΠ, οι οποίοι κατετάγησαν 
με την ΕΔΥΕΘΑ 41/2007, διεξάγεται σε είκοσι δύο (22) 
εξεταστικά κέντρα σε όλη την Ελλάδα, στα οποία κατα- 
νέμονται οι ΕΠΟΠ ανάλογα με τον τόπο που υπηρετούν, 
ως εξής: 
α. Ορεστιάδα. 
β. Διδυμότειχο. 

Υ. Προβατώνας. 
δ. Φέρρες. 
ε. Αλεξανδρούπολη, 
στ. Κομοτηνή. 

ζ. Ξάνθη, 
η. Καβάλα, 
θ. Θεσσαλονίκη, 
ι. Κιλκίς, 
ια. Πολύκαστρο. 
ιβ. Γιαννιτσά. 
ιγ. Βέροια, 
ιδ. Λιτόχωρο, 
ιε. Βόλος, 
ιστ. Αττική, 
ιζ. Λήμνος, 
ιη. Μυτιλήνη, 
ιθ. Χίος, 
κ. Σάμος, 
κα. Κως. 
κβ. Ρόδος. 

2. Η κατανομή στα εξεταστικά κέντρα στις υπόψη 
πόλεις, γίνεται με διαταγή του ΓΕΣ. 

Άρθρο 3 

Επιτροπές Αξιολόγησης 

1. Για την ομαλή διεξαγωγή της διαδικασίας των γρα¬ 
πτών εξετάσεων συγκροτούνται οι παρακάτω επιτρο¬ 
πές: 

α. Επιτροπή Διενέργειας Εξετάσεων (μία στο ΓΕΣ) 

(1) Συγκρότηση - Σύνθεση 
(α) Δντής Δ'Κ, ως πρόεδρος. 

(β) Δντής ΔΟΡ. 

(γ) Υδντής ΔΕΚΠ. 

(δ) Υδντής ΔΕΠΛΗ, ως μέλη. 

(2) Καθήκοντα 

(α) Η οργάνωση - παρακολούθηση της διαδικασίας 
αξιολόγησης και η άμεση επίλυση τυχόν προβλημάτων 
που πιθανόν να προκύψουν κατά τη διαδικασία. 

(β) Σύνταξη του πρακτικού των επιτυχόντων - απο- 
τυχόντων ΕΠΟΠ. 

β. Επιτροπή Επιλογής Θεμάτων (μία στο ΓΕΣ) 

(1) Συγκρότηση 

(α) Δντής ΔΕΚΠ, ως πρόεδρος. 

(β) Ανώτερος Αξκός από ΔΕΚΠ. 

(γ) Ανώτεροι ή κατώτεροι Αξκοί από Δνσεις Ο-Σ (ένας 
από κάθε Δνση Ο-Σ, στην οποία ανήκουν οι ΕΠΟΠ που 
αξιολογούνται). 

(2) Καθήκοντα 

(α) Η επιλογή των θεμάτων και η σύνταξη των δοκι¬ 
μασιών αξιολόγησης 50 ερωτήσεων για κάθε ειδικό¬ 
τητα, σύμφωνα με τα καθοριζόμενα στο άρθρο 4 της 
παρούσης. 

(β) Η σύνταξη αντίστοιχου φύλλου απαντήσεων των 
δοκιμασιών αξιολόγησης κάθε ειδικότητας. 

(γ) Η αποστολή, μετά την αναφορά ετοιμότητας από 
τις Επιτροπές Επιτήρησης, μέσω κρυπτασφαλισμενων 
συστημάτων επικοινωνιών, των δοκιμασιών αξιολόγη¬ 
σης μετά των αντίστοιχων φύλλων απαντήσεων κάθε 
ειδικότητας. 

γ. Επιτροπές Επιτήρησης (μία ανά Εξεταστικό Κέντρο) 
(1) Συγκρότηση 

(α) Υδκτής Μείζονος Σχηματισμού ή Σχηματισμού, 
στην έδρα του οποίου διεξάγεται η αξιολόγηση, ως 
πρόεδρος. Σε περίπτωση μη τοποθέτησης ή μακράς 
απουσίας, άλλος Αξκός βαθμού Συνταγματάρχη. 

(β) Ανώτεροι Αξκοί, ως επιτηρητές, αναλόγως των 
αιθουσών που θα χρησιμοποιηθούν. 


(γ) Αξκοί ΔΔΒ - ΔΕΠ Σχηματισμού. 

(2) Καθήκοντα 

(α) Η συγκέντρωση των αξιολογουμένων και ο έλεγχος 
της παρουσίας τους, με αντιπαραβολή με τα δελτία 
ταυτότητάς τους. 

(β) Η κατανομή των υποψηφίων εντός της αίθουσας, 
με κλήρωση. 

(γ) Η αναφορά ετοιμότητας στην Επιτροπή Διενέρ¬ 
γειας Εξετάσεων. 

(δ) Η παραλαβή των δοκιμασιών αξιολόγησης και των 
φύλλων απαντήσεων, η αναπαραγωγή τους σε ανάλογο 
αριθμό με τους εξεταζόμενους και η διανομή τους σε 
αυτούς. 

(ε) Η ενημέρωση των αξιολογουμένων για τη χρονική 
διάρκεια της εξέτασης και η αναγραφή του χρόνου 
λήξης της αξιολόγησης σε πίνακα της αίθουσας. 

(στ) Η συνεχής επιτήρηση και ο έλεγχος για οποια¬ 
δήποτε παράβαση, προς εξασφάλιση του αδιάβλητου 
της εξέτασης. 

(ζ) Η επικάλυψη των στοιχείων κάθε αξιολογούμενου 
επί του φύλλου απαντήσεων, με την παρουσία του ίδιου 
και μετά από έλεγχο των ατομικών του στοιχείων, με 
αντιπαραβολή με τα στοιχεία της ταυτότητας, μετά την 
ολοκλήρωση της εξέτασης και κατά την παράδοση των 
φύλλων απάντησης στον επιτηρητή. 

(η) Η συγκέντρωση των φύλλων απαντήσεων, η αρίθ¬ 
μηση τους με κόκκινο μελάνι και η υπογραφή τους στη 
σχετική θέση. 

(θ) Η σύνταξη σε τριπλούν πρωτοκόλλου, σύμφωνα με 
το πρωτόκολλο συσκευασίας - αποσυσκευασίας γρα¬ 
πτών αξιολόγησης ΕΠΟΠ και η αποστολή των φύλλων 
απαντήσεων και του πρωτοκόλλου με αντιπρόσωπο 
στην Επιτροπή Βαθμολόγησης. 

(ι) Η αναφορά πέρατος των εξετάσεων, στην Επιτροπή 
Διενέργειας Εξετάσεων. 

δ. Επιτροπή Βαθμολόγησης (μία στην 1η ΣΤΡΑΤΙΑ) 

(1) Συγκρότηση 

(α)Επιτελάρχης 1ης Στρατιάς, ως πρόεδρος. 

(β) Έξι - δέκα ανώτεροι Αξκοί της 1ης Στρατιάς, ως 
βαθμολογητές. 

(2) Καθήκοντα 

(α) Η παραλαβή και ο έλεγχος των γραπτών ως προς 
τον αριθμό τους, σε αντιπαραβολή με το αντίστοιχο 
πρωτόκολλο των Επιτροπών Επιτήρησης. 

(β) Η βαθμολόγηση των γραπτών, σύμφωνα με την 
παράγραφο 3 του άρθρου 4 της παρούσης, χωρίς την 
αποκάλυψη τους και η σύνταξη πρακτικών βαθμολογίας 
εις τριπλούν, με βάση τον α/α κάθε γραπτού που έχει 
τεθεί από την Επιτροπή Επιτήρησης. 

(γ) Η συσκευασία και αποστολή με αντιπρόσωπο, των 
γραπτών και των πρακτικών βαθμολογίας, στην Επιτρο¬ 
πή Αποκάλυψης Γ ραπτών, 
ε. Επιτροπή Αποκάλυψης Γ ραπτών (μία στο ΓΕΣ) 

(1) Συγκρότηση 

(α) Δντής ΔΜΠ, ως πρόεδρος. 

(β) Έξι ανώτεροι Αξκοί από ΔΙΜΣΠΡΟ, ΔΙΣΧΕΑ, ΔΙΠΑ, 
ΔΟΘ, ΔΑΣΠ, ΔΙΤ ως μέλη. 

(2) Καθήκοντα 

(α) Η παραλαβή και ο έλεγχος των γραπτών ως προς 
τον αριθμό τους, με βάση τα αντίστοιχα πρακτικά της 
Επιτροπής Αξιολόγησης. 

(β) Η αποκάλυψη των γραπτών και η συμπλήρωση των 
πινάκων βαθμολογίας με το όνομα του αξιολογούμενου, 
στον αντίστοιχο α/α του φύλλου απαντήσεών του. 

(γ) Η παράδοση: 

(1) Των πινάκων βαθμολογίας στην Επιτροπή Διενέρ¬ 
γειας των Εξετάσεων. 

(2) Των γραπτών, συσκευασμένων με αντίστοιχο πρα¬ 
κτικό, στο ΓΕΣ/ΔΕΚΠ για φύλαξη. 

Αρθρο 4 
Ύλη Εξετάσεων 

Ι.Ύλη Εξετάσεων 

Η ύλη, πάνω στην οποία αξιολογούνται όλοι οι υπη- 
ρετούντες στο ΣΞ ΕΠΟΠ, συνίσταται σε: 

α. Ερωτηματολόγιο γενικών στρατιωτικών θεμάτων, 
κοινό για όλους τους ΕΠΟΠ, το οποίο κοινοποιήθηκε 
στους συμμετέχοντες, με διαταγή του ΓΕΣ. 

β. Ερωτηματολόγιο θεμάτων ειδικότητας, ένα για κάθε 
ειδικότητα, το οποίο κοινοποιήθηκε στους συμμετέχο¬ 
ντες με διαταγή του ΓΕΣ. 

2. Σύνθεση Δοκιμασίας Αξιολόγησης 

Δοκιμασία 50 ερωτήσεων πολλαπλής επιλογής, εκ των 
οποίων οι 35 επί της ειδικότητας κάθε αξιολογούμενου 
ΕΠΟΠ και οι 15 επί γενικών στρατιωτικών θεμάτων. 

3. Κριτήρια Βαθμολόγησης 

Κάθε σωστή απάντηση βαθμολογείται με 2 βαθμούς. 
Επιτυχών θεωρείται όποιος επιτύχει βαθμολογία 70% 
συμπεριλαμβανομένου και άνω (35 σωστές απαντήσεις). 

Αρθρο 5 

Διαδικασίες Διεξαγωγής 

1. Οι ΕΠΟΠ, οι οποίοι συμμετέχουν στη διαδικασία, πα¬ 
ρουσιάζονται στο εξεταστικό κέντρο, την καθορισθείσα 
ημερομηνία και ώρα διεξαγωγής της αξιολόγησης, έχο¬ 
ντας μαζί τους το δελτίο στρατιωτικής τους ταυτότητας 
και στυλό διάρκειας χρώματος μπλε. Οποιοσδήποτε δεν 
παρουσιαστεί θεωρείται αποτυχών. 

2. Οι αξιολογούμενοι εισέρχονται στην αίθουσα εξε¬ 
τάσεων, αφού παραδώσουν όλα τα βοηθήματα και τις 
πόσης φύσης ηλεκτρονικές συσκευές στην Επιτροπή 
Επιτήρησης και αναμένουν την επίδοση των δοκιμασιών. 
Μαζί τους έχουν μόνο στυλό διάρκειας χρώματος μπλε. 

3. Αφού αναφέρουν ετοιμότητα όλες οι κατά τόπους 
Επιτροπές Επιτήρησης, η Επιτροπή Επιλογής των Θεμά¬ 
των διαβιβάζει τα έντυπα ερωτήσεων κατά ειδικότητα, 
καθώς και το φύλλο απαντήσεων, μέσω κρυπτασφαλι- 
σμένων συστημάτων επικοινωνιών του ΣΞ, τα οποία ανα- 
παράγονται και διανέμονται στους αξιολογούμενους. 

Α. Ο Πρόεδρος της Επιτροπής Επιτήρησης ανακοινώ¬ 
νει στους εξεταζόμενους, ότι η χρονική διάρκεια της 
εξέτασης είναι 60 λεπτά και αναγράφεται ο χρόνος 
λήξης της εξέτασης σε σχετικό πίνακα που υπάρχει σε 
κάθε αίθουσα. 

5. Κάθε αξιολογούμενος, μόλις ολοκληρώσει τη συ¬ 
μπλήρωση των απαντήσεων, παραδίδει το φύλλο απα¬ 
ντήσεων στην Επιτροπή Επιτήρησης η οποία, αφού 
ελέγξει τα ατομικά του στοιχεία (αντιπαραβολή με την 
ταυτότητά του), τα καλύπτει με σκούρο χαρτί, με την 
παρουσία του αξιολογούμενου. Στη συνέχεια, συρρά¬ 
πτει επί του φύλλου απαντήσεων και το έντυπο των 
ερωτήσεων. 

6. Οι τρεις τελευταίοι ΕΠΟΠ κάθε αίθουσας αποχω¬ 
ρούν ταυτόχρονα, αναμένοντας και τον τελευταίο. 

7. Η Επιτροπή Επιτήρησης, μετά την ολοκλήρωση 
της διαδικασίας, καταμετράει τα φύλλα απαντήσεων, 
τα αριθμεί με κόκκινο μελάνι, υπογράφει στη σχετική 


θέση και συντάσσει σχετικό πρωτόκολλο, εις τριπλούν, 
σύμφωνα με το πρωτόκολλο συσκευασίας - αποσυ- 
σκευασίας γραπτών αξιολόγησης ΕΠΟΠ. Στη συνέχεια, 
αποστέλλει δι' αντιπροσώπου τα γραπτά στην Επιτροπή 
Βαθμολόγησης, μαζί με τα 3 αντίγραφα των αντίστοι¬ 
χων πρωτοκόλλων. 

8. Η Επιτροπή Βαθμολόγησης 

α. Ελέγχει τα γραπτά ως προς τον αριθμό για κάθε 
εξεταστικό κέντρο, με βάση το πρωτόκολλο της αντί¬ 
στοιχης Επιτροπής Επιτήρησης. 

β. Υπογράφει ο Πρόεδρος της Επιτροπής στα 3 αντί¬ 
γραφα των πρωτοκόλλων και το 1 παραδίδεται στον 
αντιπρόσωπο της Επιτροπής Επιτήρησης, το δεύτερο 
τηρείται από την Επιτροπή Βαθμολόγησης και το τρίτο 
υποβάλλεται μαζί με τα γραπτά στην Επιτροπή Απο¬ 
κάλυψης Γραπτών. 

γ. Διορθώνει τα γραπτά χωρίς να τα αποκαλύψει και 
συμπληρώνει τον πίνακα βαθμολογίας εις τριπλούν. 

δ. Αποστέλλει δι' αντιπροσώπου τους πίνακες βαθμο¬ 
λογίας μαζί με τα γραπτά, στην Επιτροπή Αποκάλυψης 
Γ ραπτών. 

9. Η Επιτροπή Αποκάλυψης Γ ραπτών 

α. Αποκαλύπτει τα γραπτά και συμπληρώνει στους 
πίνακες βαθμολογίας, δίπλα στον αύξοντα αριθμό του 
γραπτού, τα στοιχεία του αξιολογούμενου. 

β. Παραδίδει τους πίνακες βαθμολογίας στην Επιτρο¬ 
πή Διενέργειας των Εξετάσεων. 

γ. Συσκευάζει τα γραπτά εκ νέου και με πρακτικό 
συσκευασίας τα παραδίδει στο ΓΕΣ/ΔΕΚΠ για φύλαξη. 

10. Το ΓΕΣ/ΔΕΚΠ τηρεί τα γραπτά μέχρι την ολοκλή¬ 
ρωση της διαδικασίας μονιμοποίησης και την έκδοση 
του σχετικού ΠΔ. Στη συνέχεια, τα διαβιβάζει στις οι¬ 
κείες Δνσεις Ο-Σ, προκειμένου να τηρηθούν στους ατο¬ 
μικούς φακέλους κάθε αξιολογούμενου, για ένα έτος. 

11. Η Επιτροπή Διενέργειας των Εξετάσεων συντάσ¬ 
σει το Πρακτικό Επιτυχόντων -Αποτυχόντων, με βάση 
τον πίνακα βαθμολογίας και το υποβάλλει για κύρωση 
στον Α/ΓΕΣ. 

12. Όσοι συμμετάσχουν στη διενέργεια των γραπτών 
εξετάσεων για μονιμοποίηση και αποτύχουν, δύνανται 
εντός μηνάς από την ημερομηνία κύρωσης των πινάκων 
επιτυχόντων, να υποβάλουν αίτημα για επαναληπτική 
γραπτή εξέταση. Το αίτημα για επαναληπτική εξέταση 
μπορεί να υποβληθεί μόνο μία φορά. 

Αρθρο 6 

Διάφορα Θέματα 

1. Μη Συμμετοχή στη Διαδικασία Αξιολόγησης 
α. Όσοι αιτηθούν τη μονιμοποίηση τους και δεν πα¬ 
ρουσιαστούν για να συμμετάσχουν στην αξιολόγηση, 
θεωρούνται δικαιολογημένοι εφόσον απούσιασαν για 
λόγους «ανωτέρας βίας» ή για άλλους λόγους, όπως 
αυτοί αναφέρονται στα εδάφια ε και στ, του παρόντος 
άρθρου. Οι λόγοι ανωτέρας βίας πρέπει να αποδεικνύ- 
ονται με έγγραφα δικαιολογητικά. 

β. Τα δικαιολογητικά πρέπει να είναι πρωτότυπα, ή 
φωτοαντίγραφα θεωρημένα από τον εκδότη, να υπο¬ 
βληθούν από τον υπόχρεο εντός 15 ημερών από την 
ημερομηνία αξιολόγησης στη Μονάδα του και να απο¬ 
σταλούν άμεσα από τη Μονάδα στο ΓΕΣ/ΔΕΚΠ. Ειδικά 
για την άδεια κύησης - τοκετού, πρέπει να αποσταλούν 
από τη Δνση Ο-Σ στο ΓΕΣ/ΔΕΚΠ. Δικαιολογητικά υπο¬ 
βάλλονται μόνο για τους αναφερόμενους, στο εδάφιο 
ε του παρόντος άρθρου, λόγους. 

γ. Όσοι δεν παρουσιαστούν, προκειμένου να αξιολο¬ 
γηθούν, την καθορισθείσα ημέρα και ώρα και η απουσία 
τους δεν οφείλεται σε λόγους ανωτέρας βίας ή σε 
άλλους λόγους όπως αυτοί αναφέρονται στα εδάφια ε 
και στ του παρόντος άρθρου, θεωρούνται αποτυχόντες 
στη διαδικασία της αξιολόγησης. 

δ. Κάθε νέα αξιολόγηση, για όσους δεν παρουσιά¬ 
στηκαν στην καθορισθείσα ημερομηνία, διεξάγεται με 
τη διαδικασία που διεξήχθη και η κύρια αξιολόγηση, σε 
ημερομηνία που καθορίζεται με διαταγή του ΓΕΣ/ΔΕΚΠ. 

ε. Ως λόγοι ανωτέρας βίας θεωρούνται ενδεικτικά: 

(1) Αιφνίδια ασθένεια και συνακόλουθη νοσηλεία σε 
στρατιωτικό ή δημόσιο νοσοκομείο, με βεβαίωση του 
νοσοκομείου στο οποίο νοσηλεύεται. 

(2) Θάνατος συγγενούς α' βαθμού του υπόχρεου ή 
της συζύγου ή τέκνου του, βεβαιούμενος με ληξιαρχική 
πράξη θανάτου από τις αρμόδιες υπηρεσίες. 

(3) Αποκοπή συγκοινωνιακών αξόνων για οποιοδήποτε 
λόγο, με βεβαίωση Αστυνομικής Αρχής. 

στ. Επίσης, ως άλλοι λόγοι απουσίας θεωρούνται: 

(1) Αναρρωτική άδεια, με βεβαίωση του στρατιωτι¬ 
κού νοσοκομείου ή της Στρατιωτικής Αρχής που τη 
χορήγησε. 

(2) Άδεια κύησης - τοκετού και ανατροφής τέκνου, με 
βεβαίωση της οικείας Δνσης, στην οποία να φαίνεται 
και η ημερομηνία κατά την οποία ο/η υπόχρεος θα 
αναλάβει εκ νέου υπηρεσία. 

ζ. Η καθυστέρηση συγκοινωνιακών μέσων, μόνον εφό¬ 
σον ακυρωθεί ή καθυστερήσει δρομολόγιο, αν και είχε 
ληφθεί κάθε δυνατό μέτρο από τον αξιολογούμενο. 

η. Επίκληση λόγων ανωτέρας βίας μπορεί να πραγ¬ 
ματοποιηθεί μόνο μία φορά. 

2. Να μη συμμετέχουν σε ειρηνευτικές αποστολές, μέ¬ 
χρι και τον Ιούνιο του 2015, ΕΠΟΠ οι οποίοι κατετάγησαν 


το 2007, ώστε να εξελιχθεί απρόσκοπτα η διαδικασία 
εκπαίδευσης - αξιολόγησης - μονιμοποίησης και εκπαί¬ 
δευσης μετά τη μονιμοποίηση. 

3. Αναβαθμολόγηση Γ ραπτών 

Λόγω της φύσης των ερωτημάτων (πολλαπλής επιλο¬ 
γής) της δοκιμασίας αξιολόγησης και του τρόπου που 
θα διεξαχθεί η βαθμολόγηση, χωρίς να υπεισέρχεται η 
προσωπική γνώμη των βαθμολογητών, αναβαθμολόγηση 
δεν πραγματοποιείται. 

Αρθρο 7 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2014 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΧΡΗΣΤΟΣ ΣΤΑΪΚΟΥΡΑΣ ΦΩΤΕΙΝΗ ΓΕΝΝΗΜΑΤΑ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 2 ) 

Στο ΦΕΚ Β' 1681/24.06.2014, στο οποίο δημοσιεύθηκε 
η με αριθμ. 25336/24.06.2014 απόφαση του Υπουργού 
Εσωτερικών «Κατανομή ποσοστού 40% της εκλογικής 
χρηματοδότησης στα δικαιούχο πολιτικά κόμματα», δι¬ 
ορθώνεται: 

Στη με στοιχείο Β παράγραφο, 

από το εσφαλμένο: «299.959,95», 

στο ορθό: «299.959,96». 

(Από το Υπουργείο Εσωτερικών) 

